V0L 3Mი 4 2024 


6 C00L91მL 5C100L15L§ 


0 60660 ლაილა 
ი ი 
0 6 ქართველი მეცნიერები 
იმოფიზფი9ზ ძეც“ აჯრეძინთთვინ V0I. 3 I9§06C 4, 2021 
#.:550CIთII0ი „CI 5CI6იC6 ხLწ0§://ძი1.0LC/10.52340/§.2021.11.03 








ზღვა როგორც მრავალმნიშვნელოვანი სიმბოლო ედგარ პოს პოეზიაში 


ლელა ებრალიძე 


ივანე ჯავახიშვილის სახელობის თბილისის სახელმწიფო უნივერსიტეტის 
ასისტენტ პროფესორი, ფილოლოგიის დოქტორი 


თ ხLი§://0იIოძ.0L9/0000-0003-0802-4085 








აბსტრაქტი 


წინამდებარე ნაშრომი მიზნად ისახავს ზღვის სიმბოლური მნიშვნელობის განსაზღვრას ედგარ პოს 
პოეზიაში. მიმოხილულია ზოგადად სიმბოლიზმისა და სიმბოლოს რაობა, ედგარ პოს წვლილი 
სიმბოლიზმის როგორც ლიტერატურული მიმდინარეობის განვითარებაში და მის პოეზიაში მოხმობილი 
სხვადასხვა სიმბოლოები. მათგან ზღვა შერჩეულია როგორც ნაკლებად შესწავლილი და განსაკუთრებით 
საინტერესო მისი მრავალმნიშვნელოვნების გამო. აღნიშნული სიმბოლო განხილულია მასთან 
ტრადიციულად დაკავშირებული ასოციაციების, მისი ბიბლიაში, მითოლოგიასა და სხვადასხვა ეპოქათა 
ლიტერატურაში გამოყენების გათვალისწინებით. სტატიაში გაანალიზებულია ედგარ პოს რამდენიმე 
ლექსი, რომლებშიც ზღვა სულ სხვადასხვა მნიშვნელობათა მატარებლად წარმოგვიდგება. წარმოჩენილია, 
რომ პოს შემოქმედებაში, სადაც დიდწილად ასახულია მისი ცხოვრებისეული ტრაგედიები, უხვად არის 
გამოყენებული პოეტის სულიერი მდგომარეობის გამომხატველი სიმბოლოები და ერთ-ერთი ასეთი 
სიმბოლოა ზღვა, რომელიც სხვადასხვა ლექსებში ლირიკული გმირის ერთმანეთისაგან განსხვავებულ, 
ზობჯერ ერთმანეთის საპირისპირო განცდებს გამოხატავს და მრავალ სხვადასხვა მნიშვნელობას იძენს. 
სწორედ ეს განაპირობებს ამ სტატიაში მის კვლევის ობიექტად არჩევას. 


საკვანძო სიტყვები: სიმზოლიზმი, სიმბოლო, ზღვა, პოეზია, მრავალმნიშვნელოვნება 


ხLCწი8://)0სIიმ1§.45C160C00.96/10ძ0X.0ხი0/C5/1იძიXჯ | 19 


შესავალი 


მხატვრულ სახე-სიმბოლოებზე და ზოგადად, სიმბოლიზმზე საუბრისას, გვერდს ვერავინ აუვლის 
ამერიკელ რომანტიკოს პოეტს ედგარ ალან პოს, რომელიც ფრანგმა სიმბოლისტებმა თავიანთ 
წინამორბედად, მენტორად მიიჩნიეს და საკულტო ფიგურად აქციეს, მათი შემოქმედება ხომ დიდწილად 
პოსეული ტროპებითა და პერსონაჟებით იყო ნასაზრდოები. სიმბოლისტებს ედგარ პოსთან ბევრი საერთო 
თვისება ანათესავებდა, ისინი იზიარებდნენ მის ინდივიდუალიზმს, სინამდვილის უარყოფას და 
იდეალური სამყაროს შექმნისაკენ სწრაფვას, მისტიციზმს, პესიმიზმს, სიკვდილის ესთეტიწზაციას, 
აპოლიტიზმსა და ფორმალიწზმს. ისინი, დიდი ამერიკელი თანამოძმის მსგავსად, პრინციპს „ხელოვნება 
ხელოვნებისთვის“ მისდევდნენ, არ ცნობდნენ რა ხელოვნების დიდაქტიკურ დანიშნულებას და ყველაზე 
დიდ მნიშვნელობას გამოხატვის ფორმას, პოეტური ნაწარმოების მუსიკალობასა და სიმსუბუქეს, 
სიტყვებისა და ბგერების თამაშს ანიჭებდნენ. 


სიმბოლიზმის არსი იმაში მდგომარეობს, რომ საგნები თუ მოვლენები მათი პირდაპირი 
მნიშვნელობისაგან სრულიად განსხვავებულ, ახალ მნიშვნელობას იძენენ და რაიმე სხვა საგნის ან 
მოვლენის აღმნიშვნელად, მათ სიმბოლოებად გვევლინებიან. მათი მეშვეობით შემოქმედი იმ ერთადერთ 
იდუმალ სინამდვილეს ასახავს, რომელიც სხვებისთვის დაფარული და მიუწვდომელია და მხოლოდ მას 
ძალუძს მასში ჩადებული საიდუმლო აზრის ამოცნობა, ხილული სამყაროს უხილავი ასპექტების 
ჩაწვდომა. 


„ბუნება ტაძარია, რომლის ცოცხალი სვეტებიც 
ზოგჯერ გაურკვეველ სიტყვებს წარმოთქვამენ; 
ადამიანი გზას მიიკვლევს სიმბოლოთა ტყეში, 
რომელნიც მას ნაცნობი მზერით შესცქერიან“. 
ICმიი0ხ6I, 1952| (კწკარედი - ლ. ე.) 


ეს არის ნაწყვეტი სიმბოლისტი პოეტის შარლ ბოდლერის ლექსიდან „შესატყვისობები“. ამ ლექსის 
მიხედვით პოეტის მიზანია ჩასწვდეს გრძნობით შთაბეჭდილებებს, რომლებიც მას ახსნადი სიმბოლოების 
სახით ეძლევა. შესატყვისობების აღმოჩენით იგი მის გარშემო არსებული საგნების ერთიანობას 
შეიგრძნობს. 

რობორც “უკვე აღვნიშნეთ, პოეტი სხვათაგან გამორჩეულია სამყაროს განსხვავებული, 
მეტაფორული აღქმით, რისი უნარიც მხოლოდ მასას შესწევს, მაგრამ ამის მიუხედავად, ხელოვნება, თუნდაც 
ფორმალისტური, საკუთარი ნააზრევის, განცდების სხვათათვის გაზიარებას წარმოადგენს. ხელოვნება, 
უოპირველეს ყოვლისა, თვითგამოხატვის საშუალებაა, თვითგამოხატვა კი საკუთარი ბუნებისა და სულის 
სხვებისთვის გადაშლას გულისხმობს: შესაძლოა, პოეტს არ ჰქონდეს იმის მოლოდინი, რომ მის 
ნაწარმოებს ყველა ერთნაირად ღრმად ჩასწვდება, მაგრამ რომ არ იმედოვნებდეს, რომ მისი ქმნილება 
ესთეტიკურ სიამოვნებას მიანიჭებს, დააფიქრებს, სულიერად გაამდიდრებს მკითხველს, არც 
გამოაქვეყნებდა, იმისთვის ხომ არ გაირჯებოდა, რომ გაუგებარი დარჩენილიყო. ცხადია, ხელოვანს არ 
უნდა სურდეს გაუბებარი დარჩეს. მაგალითად, გალაკტიონ ტაბიძეზე, რომლის გენიალურ ლექსებში 
მოხმობილ სიმბოლოებს ბევრი ვერ იგებდა და აუხსნელად მიიჩნევდა, ინესა მერაბიშვილი წერს, რომ „... 

მკითხველს, როგორი დარწმუნებულიც არ უნდა იყოს ის გალაკტიონის გენიალობაში, არც ევალება და არც 
მოეთხოვება პოეტის აზროვნების სიმაღლეზე ყოფნა და სიმბოლოებში კოდირებული შინაარსის გახსნა. 
მაგრამ, ამავე დროს, ეჭვგარეშეა ისიც, რომ როდესაც პოეტი სიმბოლოებში ათავსებს შინაარსს, ამით ის 
არაერთგზის ზრდის მის მოცულობასა და ესთეტიკურ ტევადობას, რაც, თავის მხრივ, ნაწარმოების 
მხატვრულ ღირებულებაში აისახება. პოეტი განიცდის სიამოვნებას ამ პროცესისგან და სურს, რომ 
არანაკლები ესთეტიკური სიამოვნება მკითხველსაც მიანიჭოს“ |მერაბიშვილი, 2005 : 144I. 

ზემოთ შარლ ბოდლერი ვახსენეთ. ცნობილია, რომ ეს დიდი ფრანგი პოეტი თავის მასწავლებლად, 
თანამოძმედ, ალტერ ეგოდ ედგარ პოს მიიჩნევდა; 20 წლის განმავლობაში ყოველდღიურად ხუთ საათს 
ოთმობდა პოს ლექსების ინგლისურიდან ფრანგულად თარგმნას და მხოლოდ ამის შემდგომ შეუდგებოდა 
ხოლმე საკუთარი ლექსების წერას. შედეგად, მისი ნაშრომების 12 ტომიდან 5 ტომი პოს ლექსების 
თარგმანებია. ბოდლერის, მალარმეს და ფრანგ და სხვა ეროვნების პოეტთა თაობებისათვის საოცრად 
შთამბეჭდავი იყო და კვლავაც ასეთად რჩება პოს ტექნიკა, ხელოვნებისადმი მათემატიკური მიდგომა, 
კავშირი პოეზიასა და მუსიკას შორის, მისი მისტიციზმი და სიმბოლოები. 

ნებისმიერი ავტორის შემოქმედებაში აისახება მისი პირადი გრძნობები და ნააზრევი, მისი 
გამოცდილება, დამოკიდებულება ცხოვრებისადმი, სიყვარულისადმი თუ სიკვდილისადმი. გამონაკლისი 
არც ედგარ პოა, რომლის ნაწარმოებებიდანაც გამოსჭვივის ის უზარმაზარი სევდა და ტკივილი, 
ტრაგიკული ბედის მქონე შემოქმედს მთელი სიცოცხლის მანძილზე რომ არ ტოვებდა. მისი 
ბიოგრაფიისათვის თვალის ერთი შევლებითაც დავრწმუნდებით, რომ სევდა ნამდვილად ბუნებრივი 
ონდა ყოფილიყო ადრე დაობლებული, მუდამ სიდუხჭირეში მყოფი, საყვარელი ადამიანის დამკარგავი, 
მოშურნეთაგან გამწარებული და გარიყული პოეტისათვის. ბუნებრივია ერთი მხრივ მისტიციზმი და 
ფატალიზმი, გარდაუვალი დაღუპვის მოლოდინი, უიმედობა, მეორე მხრივ კი მშვენიერების ტრფიალი, 
სიყვარულსა და სილამაზხის იდეალიწზება, რაც ასე ძალომად იგრძნობა პოს შემოქმედებაში. ყოველივე ამის 
გამოხატვას ემსახურება სწორედ ავტორის მიერ მოხმობილი სიმბოლოები. ყველაზე ხშირად განიხილავენ 
ყორანს როგორც დაუსრულებელი გლოვისა დ უიმედობის სიმბოლოს, რომელიც ასევე განასახიერებს 
ბოროტებას, მწუხარებას და სიკვდილს, სიბრძნეს და ერთადერთი სიტყვით M6VC0VI0XL6 (“აღარასოდეს”), 
ლექსში რეფრენად რომ გვევლინება, გააჟღერებს თავად პოეტის შიშსა და რწმენას, რომ მას აღარასდროს 
ეღირსება სატრფოს ხილვა, ამიტომ უნდა შეეგუოს დანაკარგს და განაგრძოს ტკივილიანი არსებობა. 

პოს ნაწარმოებებში სიმბოლოთა მთელი გალერეა გადაგვეშლება, რომელთაგან ზოგი პირქუში და 
შემაძრწუნებელია, ზოგიც - ამაღლებული და მშვენიერი. აქ გვხვდებიან მითოლოგბიური და ბიბლიური 
პერსონაჟები, ასევე სიმბოლოებად გვევლინებიან ცხოველები და ფრინველები, ფერები, გეოგრაფიული 
ობიექტები, ბუნებრივი მოვლენები, მნათობები, ნივთები და სხვანი აღნიშნული სიმბოლოებით 
გამოხატულია ლირიკული გმირის სულიერი მდგომარეობა: სიყვარული, მწუხარება, იმედგაცრუება... პოს 
ქმნილებებში უხვად გვხვდება სილამაზის, სიწმინდის, სიბრძნის სიმბოლოები, კიდევ უფრო ხშირად კი 
სიკვდილის, გლოვის, ბოროტების გამომხატველი, შიშის მომგვრელი, იდუმალებით მოცული 
სიმბოლოები. მოკლედ, ეს გალერეა იმდენად მრავალფეროვანია, რომ მისი შემადგენელი ყველა 
სიმბოლოს განხილვა ერთი სტატიის ფარგლებში ნამდვილად ვერ მოხერხდება, მით “უმეტეს, რომ 
თითოეულ მათგანზე ბევრია სათქმელი. ამიტომ არჩევანი იმ ერთზე შევაჩერე, რომელიც განსაკუთრებით 
საინტერესო მეჩვენა და თანაც, სხვებთან, მაგალითად ზემოთ ხსენებულ ყორანთან შედარებით, ნაკლებად 


არის შესწავლილი. ეს გახლავთ ზღვა. 

ზღვა როგორც სიმბოლო 


ზღვა ყოველთვის ასოცირდებოდა სიმშვიდესთან, მშვენიერებასთან, ასევე საფრთხესთან. ერთი 
მხრივ, იგი აღიქმებოდა როგორც გამანადბურებელი ძალა, ველური, უმართავი, მონსტრების ბინა. 
ბიბლიაში აღწერილია ლეგენდური ზღვის ურჩხული ლევიათანი, რომელიც ღმრთის მიერ დამარცხებულ 
ბოროტებას განასახიერებს (ის. 27:1; იობ. 40:25-32). სხვადასხვა ქვეყნების მითოლოგიებში გვხვდებიან 
ზღვის მონსტრები (მაგალითად, შოტლანდიურ მითოლოგიაში ლოხ წესი, ბერძნულ მითოლოგიაში 
სქილა და ქარიბდა, იაპონურში - კაპასი და ომიბაზუ, სკანდინავიურში - კრაკენი და ა.შ.), რომლებიც თავს 
ესხმოდნენ და ხოცავდნენ ადამიანებს. მეორე მხრივ, ზღვა განასახიერებდა სიუხვეს, ნაყოფიერებას, 
მუდმივ მოძრაობას, ძალას, უსასრულო სიბრძნესა და იდუმალებას. მითოლოგიაში ცნობილია ზღვის 
ქაფიდან შობის მოტივიც. 

მოვიყვან ადგილებს ბიბლიიდან, სადაც ზღვა საშიშად არის წარმოჩენილი: 

„როცა შევიდნენ ზღვაში ფარაონის ცხენები ეტლებითა და მხედრებითურთ, ზღვის წყლები 
მიაქცია მათზე უფალმა, ხოლო ისრაელიანები მშრალად გავიდნენ ზღვაში“. (გამოსვლა, თ.15, 19) 

„ ბოროტეულნი აღელვებულ ზღვას გვანან, რომელიც ვერ წყნარდება, და მისი ტალღები ისვრიან 
ლაფსა და ტალახს”. (ესაია, თ. 57, 20) 

„არ გეშინიათ ჩემი? ამბობს უფალი. როგორ არ კანკალებთ ჩემს წინაშე, რომელმაც ქვიშა დავდევი 
ზღვის სამნად, სამარადისო საზღვრად, რომ მის იქით, ვერ გადავიდეს; ღელდება და ვერ ძლევს, 
ბობოექრობენ ტალღები და მის იქით ვერ გადადიან”. (იერემია, თ. 5, 22) 

„და იქნება ნიშები მზეზე, მთვარესა და ვარსკვლავეთში, ხოლო მიწაზე - ზღვის ღრიალითა და 
ტალღების ზათქით შეძრწუნებული ხალხის ურვა”. (ლუკა, თ. 21, 25). 

„ხღვის მძვინვარე ტალღები, თავიანთივე სირცხვილით აქაფებულნი; ცთომილი ვარსკვლავნი, 
რომელთათვისაც საუკუნოდ გამზადებულია ბნელის უკუნი”. (იუდა, თ. 1, 13). 


საშიში, იდუმალი, მაგრამ ამავე დროს მშვენიერი და მაცოცხლებელი ზღვა ჯერ კიდევ ანტიკური 
ხანიდან იქცა პოეტთა შთაგონების წყაროდ. მკვლევარებისთვის დღემდე გამოცანად რჩება ჩვ. წთ აღ-მდე 
მე-8 საუკუნეში ჰომეროსის მიერ „ოდისეაში“ გამოყენებული მეტაფორა „ღვინოსავით მუქი ზღვა“. პოემაში 
დრამატულად არის აღწერილი «უამრავი ხიფათი, რომელთაც მთავარი გმირი, ოდისევსი ზღვით 
ათწლიანი მოგზაურობისას გადაეყარა. მკითხველისათვის ცხადი ხდება, რომ ზღვა მხოლოდ გემის 
დაღუპვით და ბობოქარ ტალღებში ჩანთქმით კი არ ემუქრებოდა მეზღვაურებს, არამედ მათ 
გასანადბურებლად ისეთ ურჩხულებსაც წარმოშობდა თავის წიაღში, როგორიცაა სქილა და ქარიბდა. 


მიუხედავად საფრთხის გაცნობიერებისა, ხღვა ჰაერივით მნიშვნელოვანი იყო ძველი 
ბერძნებისათვის. მაგალითად, ქსენოფონის „ანაბასისში“ აღწერილია, თუ რა აღტაცებით შესმახებს 
ბაბილონთან წარუმატებელი ლაშქრობიდან შინ მიმავალი 10 000 ბერძენი: „ზღვა! ზღვა!“ ზღვის დანახვა 
მათთვის გამარჯვებას, მშობლიურ მხარეში დაბრონებას, წინააღმდეგობების დაძლევას, თავისუფლებას 
ნიშნავს. 

ზღვას საპატიო ადგილი უჭირავს შუა საუკუნეების ლიტერატურაშიც - იგი ავისა და კარგის 
განმსჯელად, ბედისწერის მიერ მოვლენილ დაბრკოლებად, ხან კი კი მიჯნურთა დამხმარედაც 
გვევლინება. მაგალითად კელტურ ლეგენდაზე დაფუძნებულ შუა საუკუნეების რომანში „ტრისტანი და 
იზოლდა“ ზღვა თითქოს შეყვარებულთა ვნებების გამოხატულებაა, მათი ხელშემწყობი და ერთმანეთთან 
დამაკავშირებელი. ხმელეთზე გადასვლისთანავე მათი გზები უნდა გაიყოს. ასევე ზღვას მოჰყავს იხოლდა 
მომაკვდავ სატრფოსთან. ზღვით მოგზაურობა ნაწარმოების სხვადასხვა მოტივების წყაროდ გვევლინება 
შუა საუკუნეებში შექმნილ მთელ რიგ ნაწარმოებებში, მაგალითად, როგორიცაა ჯეფრი ჩოსერის „კანონის 
კაცი“ (კენტერბერიული მოთხრობებიდან“), „წმინდა ბრენდანის მოგზაურობა“, ალეგორიული ამბავი 
ქრისტიანი ბერების მიერ აღთქმული მიწის საპოვნელად ოკეანეში მოგზაურობაზე და ბევრი სხვა. 

ზღვის ხატი მნიშვნელოვან როლს თამაშობს შექსპირის პიესაში „ქარიშხალი“. ნაწარმოები 
ქარიშხლით იწყება, რომელსაც მილანის ყოფილი ჰერცოგი პროსპერო საკუთარ მოღალატე ძმაზე შურის 
საძიებლად ჯადოქრობით გამოიწვევს. ნაწარმოების დასასრულს კი, იგი თავის მსახურს, ჯადოსნურ 
სოლს, არიელს სთხოვს ზღვა დააწყნაროს, რომ შინ, მილანში მშვიდად ჩავიდეს. ზღვის ცვლილება 
ნაწარმოების გმირების სულში მომხდარ ცვლილებას ასახავს - პროსპერო მოღალატეებს დანაშაულს 
შეუნდობს, ისინი კი თავის მხრივ ინანიებენ და ჰერცოგობას უბრუნებენ. მათ შერიგებას ახალგაზრდა 
წყვილის სიყვარული განამტკიცებს. ნაწარმოებში ხშირად არის ნახსენები ზღვაში ჩაძირვა, რასაც ზობი 
მკვლევარი ქრისტიანული ნათლობისა და სულიერი განწმენდის იდეასთან აკავშირებს. 

მოგვიანებითაც, მე-19, მე-20 საუკუნეებში ბევრი მწერალი თუუ პოეტი იყო ზღვის იდუმალებით და 
დიდებულებით მოხიბლული. თავად ყოფილი მეზღვაურები, ისინი ისე ღრმად იყვნენ ჩამწვდარნი 
ოკეანის საშიშ საიდუმლოებას და ისეთი ოსტატობით აღწერდნენ საზღვაო თავგადასავლებს, რომ 
მკითხველთა შორის „ზღვის მწერლების“ სახელიც კი დაიმკვიდრეს. ასეთები არიან, მაგალითად, ჰერმან 
მელვილი, ჯოზეფ კონრადი. ზღვა და ოკეანე შთაგონების წყაროდ ექცა ბევრ პოეტს: ჯონ მეისფილდს, 
სემუელ ტეილორ კოლრიჯს, რადიარდ კიპლინგს და სხვებს. 


ზღვის სიმბოლოს მნიშვნელობა ედგარ პოს პოეზიაში 


ზღვა ის სიმბოლოა, რომელსაც დიდი მნიშვნელობა ენიჭება ედგარ პოს შემოქმედებაში როგორც 
პოეტის სულიერი მდგომარეობის გამოხატვის საშუალებას. ამ მხრივ, უპირველეს ყოვლისა, აღსანიშნავია 
ლექსი „ანაბელ ლი“, რომელშიც ლირიკული გმირისა და მისი სატრფოს სევდიან ამბავს ავტორი ასე 


იწყებს: 


IL Vმ5 იემიV მიძ „იმ-V მ V6მ! მ80, 
Iი მ IIიყძიი ხV Lი6 50მ, #ი #იLC6ნ60109V... 1972:473| 


ზღვისპირა სამეფოს თუუ ახსოვს ამბავი, 
მომხდარი დიდი ხნის წინ (ლ.ე.) 


ფრაზა IIიყძიო ხV Lი8 598 რეფრენად გასდევს მთელ ლეესს. ამ ფრაზაში ერთმანეთთან შერწყმულია 
ორი სიმბოლო - სამეფო როგორც ადამიანთა ძალაუფლების აღმნიშვნელი და ზღვა, როგორც ბუნების 

ძალის გამოხატულება, და ორივე ერთად ახალგაზრდების სიყვარულს უპირისპირდება. ლექსის მეხუთე 
სტროფში სიტყვა „ხღვა პირველად გვხვდება ახალ კონტექსტში - პოეტი ამბობს, რომ ვერც ცის 
ანგელოხები და ვერც ზღვის დემონები ვერ დააშორებენ მის სულს მშვენიერი ანაბელ ლის სულისგან. 


#იძ ი6Iხი6I Lი6 მიყ9CI5 Iი LMI6მV6ი მხ0V6C 
M0/ Lი6 ძგიი0ი5 ძ0VVი ყიძ6CL Lი6 50მ 
Cმი 6V6IL 09I55CVCI IიV 50LI I/0Iი Lი6 50LII 
0I Lი6 ხმმსLIVI #იიმსხ6I L60; #ი #ისხიIიყს... 1972:474| 


რაც უნდა ეცადონ, ზეცაში ანგელოზთ, 
დემონებს კი ფსკერზე ზღვის, 
არ შესწევთ უნარი ეს სული გაჰყარონ 
სულს ტურფა ანაბელ ლის: – (ლ.ე.) 


ზღვის ხატი იცვლება და იგი დემონებით დასახლებული წარმოგვიდგება, როგორც ბოროტი ძალა. 
ფრაზა სიძ0, Lი6 59092 დემონებთან კავშირში ჯოჯოხეთის ასოციაციას იწვევს, რადგან ჯოჯოხეთი 
ბავრცელებული წარმოდგენით მიწისქვეშეთშია, პოს ლექსში კი დემონები ზღვის ქვეშ ბინადრობენ. 


ლექსის ბოლო სტროფში ზღვა კვლავ განსხვავებულად წარმოგვიდგება, ამჯერად იგი ლირიკული 
გმირის დანაკარგის, მარტოობის, სიცარიელის, მწუხარების ასახვას ემსახურება. სწორედ მის მახლობლად 
მდებარეობს პოეტის სატრფოს სამარე, რომელსაც დაობლებული მიჯნური მთელი ღამე არ სცილდება. აქ 
მნიშვნელოვანია ალიტერაცია, რომელიც სისინივით ისმის და იდუმალ და სევდიან განწყობას ქმნის: 


|ი ი, 560VICხნI6 Lი6L0C ხV Lი6 50მ-– 
Iი ი Lიიხ ხV Lი6 50სიძ!ი§ 50მ. (ტი #ტისხიIიყს... 1972:474| 


მკვიდრი ვარ აკლდამის მახლობლად ზღვის – 
აქ ვწევარ, საფლავზე ნაპირას ზღვის. (ლ.ე.) 


ნიშანდობლივია, რომ 508 (,ხღვა) ლექსის ბოლო სიტყვაა, რომელიც აგვირგვინებს და 
კომპოზიციურად კრავს მთელ ნაწარმოებს. 


პოს პოეტურ ქმნილებათაბგან არცერთში არ არის ზღვის ხატი ისეთი დრამატული და 
შემაძრწუნებელი, როგორც ლექსში Iხ6 C1IC 1ი Lხ6 50მ8 („ქალაქი ზღვაში“). ამ ნაწარმოებში სიკვდილი 
პერსონიფიცირებულია, იბი განმარტოებით მდგარ უკაცურ ქალაქში სამეფო ტახტზე დაბრძანებულა და 
ამაყი კოშკიდან „გიგანტურად“ გადმოჰყურებს მას. ლექსის დასაწყისიდანვე ავისმომასწავებელი 
განწყობის შექმნას ემსახურება ასევე ისიც, რომ ქალაქი მდებარეობს ბინდით მოცულ (91თდ) დასავლეთში. 
ინგლისური იდიომა 90 L0 V05L სიკვდილს აღნიშნავს. ნაწარმოების პირველ სტროფში, რომელიც 
თერთმეტი ტაეპისაბგან შედგება, გოთური ჟანრის შესაბამისი იდუმალი და საშიში სურათია 
წარმოდგენილი - გარინდული ქალაქი არაამქვეყნიური კოშკებით, სასახლეებითა და აკლდამებით, 
რომელსაც სიცოცხლის არავითარი ნიშანწყალი არ ეტყობა, მის გარშემო კი უძრავი და სევდიანი ზღვა. 

მეორე სტროფში ეს სურათი კიდევ უფრო იდუმალი ხდება, რადგან ნათქვამია, რომ ქალაქს, სადაც მუდამ 
ღამეა და მზის სხივები არასდროს აღწევს, მეწამული ზღვიდან ანარეკლი შუქი დასთამაშებს, ზღვა კი ისევ 
უოდრტვინველი და სევდიანი:, ჯერაც არ იძვრის. 


შემდეგ სტროფშიც ზღვა კვლავ საზარლად წყნარი რჩება (ინIძ80V5IV 56(80ი6). გარინდული ზღვის 


ტალღები არ ელტვიან ღია ტაძრებსა თუ აკლდამებში დახვავებულ განძეულს, წყალი არ იძვრის. ლექსში 
კულმინაციური მომენტი დგება ბოლო, მეოთხე, თორმეტ ტაეპიან სტროფში: ტალღა უცაბედად შეირხევა 
და ქალაქის შენობებიც ნელ-ნელა დაბლა ეშვება, ზღვას სიწითლე ემატება, და არაადამიანური ოხვრა- 
კვნესით ქალაქი სულ უფრო დაბლა, ზღვაში ეშვება, რომლის ფსკერზე მას ჯოჯოხეთი ეგებება. ქალაქი 
სიმბოლურად ადამიანის სულს უნდა განასახიერებდეს, ზღვა კი სასტიკ ბედისწერას. ლექსი შეიცავს 
არაერთ მინიშნებას იმაზე, რომ ქალაქის მკვიდრთ დიდძალი სიმდიდრე ჰქონიათ დაგროვილი, მაგრამ, 
სავარაუდოდ, დაივიწყეს ჭეშმარიტი ფასეულობები, რის გამოც მათი ქალაქი ისევე დაისაჯა, როგორც 
ბიბლიური სოდომი და გომორა, რომლებიც ამ ნაწარმოების კითხვისას გვახსენდება. 


მოცემულ ლექსში აღწერილი ჯოჯოხეთის ალით განათებული ზღვა ძალიან განსხვავდება იმ 
ზღვისაგან, პომ ჯერ კიდევ სიყმაწვილეში დაწერილ ლექსში L0ი II010ი (,ჰელენს“) რომ დაგვიხატა. ეს ლექსი 
მან რიჩმონდელი თანაკლასელის დედას, ჯეინ სტენარდს მიუძღვნა. ლექსში პოეტის მუზა მითოლოგიურ 


მშვენიერ ელენესთან არის შედარებული, თავად ლირიკული გბმირი კი ტროას ომის გმირ ოდისევსთან, 


რომელიც ყვავილთა სურნელით გაჟღენთილი ზღვის გავლით მიემართება შინისაკენ. აღელვებულ 


ზღვებში ცურვას მიჩვეულ მოგზაურს შვებად ჰელენის კლასიკური სილამაზე ევლინება და ანტიკური 
სამყაროს დიდებულებას აზიარებს მას. 


მოგვიანებით დაწერილ ლექსებში საყვარელი მეუღლის დაკარგვით დამწუხრებული პოეტის მიერ 
დახატული ზღვა სულ სხვაგვარ ასოციაციებს აღძრავს. ამ მხრივ საინტერესოა ლექსი # LX06მთ VIILხ1Iი მ 
LX06მთ („სიზმარი სიზმრად“), სადაც ზღვა დროის აღმნიშვნელ მეტაფორად გვევლინება. პოეტი ნაპირზე 
დგას, ტალღები განუწყვეტლივ რომ ეხეთქება და მუჭაში ოქროს ქვიშის მარცვლები აქვს ჩაბღუჯული, 
რომლებიც თანდათან ხელიდან ეცლება. ქვიშა თითებს შორის მისრიალებს და ისევ ზღვაში იყრება, 
ლირიკული გმირი, თუმცა მწარედ მისტირის და მთელი ძალით ცდილობს, ერთი მარცვალი მაინც 
შეინარჩუნოს, ხელცარიელი რჩება - მთელი ქვიშა დაუნდობელ ტალღას მიაქვს. იმით, რომ მარცვლები 
ოქროსია, ავტორი ხაზს უსვამს თუ რამდენად ძვირფასია ლირიკული გმირისათვის ის, რაც დაკარგა. 
იგულისხმება დაკარგული სიყვარული, რადგან პირველ სტროფში პოეტი სატრფოს ემშვიდობება და 
იხსენებს მის სიტყვებს, რომ ცხოვრება მხოლოდ სიზმარია და ყველაფერი, რასაც ვამჩნევთ ან რადაც 
თავად ვჩანვართ, სხვა არაფერია, თუ არა სიზმარი სიზმარში, ანუ სიზმრად ნანახი სიზმარი. ქვიშა ასევე 
ასოცირდება ქვიშის საათთან, რომელიც კანონზომიერად იცლება და ამ პროცესს ხელს ვერაფერი უშლის. 


10 0ი6I1ი ჩმIმ9I56 („სამოთხის ბინადარს“) კიდევ ერთი ლექსია, რომელშიც ედგარ პო გარდაცვლილ 
მეუღლეს მისტირის და ეუბნება, რომ ის იყო ყველაფერი, რასაც პოეტის სული ელტვოდა - მწვანე 
კუნძული ზღვაში, წყარო და სავანე. მწვანე კუნძული, სავარაუდოდ, ბიბლიური ალუხზიაა და ედემის 
ბაღხე მიანიშნებს, ასევე სიწმინდის სიმბოლოებია წყარო და სავანეც. მას ემატება მშვენიერი ყვავილებისა 
და ხილის ხატები, რაც კიდევ უფრო აძლიერებს ედემის ბაღთან ასოციაციას. ამ იდილიური სურათის 
ნაწილია ზღვა, რომელშიც მწვანე კუნძული მდებარეობს და კონტექსტიდან გამომდინარე, ისიც მშვიდი 

და ალერსიანია. თუმცა, ლექსის მესამე სტროფში ედგარ პო სწორედ ზღვას ათქმევინებს იმ სიტყვას, 
მისთვის სასტიკი განაჩენივით რომ ჟღერს და „ყორანში“ გახმაურებული X0V0Lთ0LC-ის სახეცვლილ 
ვარიანტს წარმოადგენს: 


M0 ოი0(6- ი0 იი0(6 - ი0 ი0/6 
(5ყCჩ |მიყყმ96 ჩ0Iძ5 ხი6 50|60ი 50მ 
10 Lი68 5მიძ5 ყი0ი ხი6 5ჩ0L8) 
5ჩმII ხI000% ხი6 ხიყიძ68L/-ხIმ5Lხ06ძ LI0C, 
0I Lი68 5LIICMI6ი 6მ9IC 50მLI 
| ჩLC95:// VVV/VV/.006L-VI0სიძმL0ი.0/9/0068005| 


„არ ეშველება, არ ეშველება!“ – 
ზღვა დაღვრემილი, ნაპირს მომდგარი 
ჩამესმის, ქვიშას რომ ეუბნება. 
არ აყვავდება ხე ნამეხარი, 


არწივს თუ დაჭრი, ვერ აფრინდება. (ლ.ე.) 


ლეესში 10 L -- , რომელიც ედგარ პომ ფრენსის ოსგუდს მიუძღვნა, საუბარია იმაზე, რომ 
ცხოვრების გზაზე, რომელიც დარდითა და ვარამით არის სავსე, პოეტს ნუგეშად მხოლოდ საყვარელ 


ქალხე ოცნება დარჩენია». მისი მოგონება აღელვებულ ზღვაში შორეული, მოჯადოებული კუნძულივითაა, 
რომლის თავზეც ცა, ქარიშხალშიც კი, როდესაც ოკეანე მძვინვარებს, მშვიდი და უღრუბლოა. 


/#იძ LიV5 LიV თო8ოი0IV I5 L0 ო8 
LI6 50ი0 0იCჩმიL0ძ IმI-01 1516 
|ი 50ი06 IყისICV0ოCV5 56მ – 
5000 000მი Lიწ0ხხI!ი§ IმI მიძ MI06 
VVILი 550წი§5 – ხსLVV/ი8/0 თ08მიVVიIIC 
50/0ი65L 5MI05 C0იLიVმIIV 
105L0”6 LიმL0ი6 ხIIყწიLI5Iმიძ 5IიII6. 
(ხწხი§://VVVV.6მ000.010/V0XL5/000105/წმ0C0058ხ.ხწი | 


შენს მოგონებას თუ შეუძლია 
ზღაპრულ კუნძულზე გამრიყოს ზღვაში. 
როდესაც ირგვლივ აღარ იშლიან 
ახვირთებული ტალღები ღრიალს, 
ქარიშხალი რომ ლაღად ფრთებს გაშლის, 
იმ ნეტარ კუნძულს თავს დაჰნათიან 
ცის ლაჟვარდიდან სხივები მაშინ. (ლ.ე.) 


აქ, როგორც ვხედავთ, ზღვა ცხოვრების სიმბოლოდ წარმოგვიდგება. 

დასკვნა 


ამერიკელი რომანტიკოსი პოეტი ედგარ პო სიმბოლიზმის ფუძემდებლად ითვლება. მისი 
იდეალიზმი და ფორმის სრულყოფილება, მუსიკალობა და მისტიციზმი შთაგონების წყაროდ იქცა 
აღნიშნული ჟანრის წარმომადგენელთათვის, ხოლო მის „კომპოზიციის ფილოსოფიაში“ მოცემული 
პრინციპები - სამაგალითოდ და სახელმძღვანელოდ. ედგარ პოს მიერ შექმნილი განსაკუთრებული 
სინამდვილე თავშესაფარს წარმოადგენდა ნამდვილი, სასტიკი სინამდვილისაგან გასაქცევად, მისი 
სიმბოლოები კი - საკუთარი აზრებისა და განცდების გამოხატვის საშუალებას, რომელიც წამდვილი, 
პირდაპირი ენისაგან განსხვავებით საოცრად დახვეწილი და შეფარულია. გენიალური პოეტის 
ქმნილებების არსი სწორედ სიმბოლოების მეშვეობით არის გადმოცემული, შესაბამისად პოს 
შემოქმედებაში გვხვდება უამრავი სიმბოლო: მითოლოგიური და ბიბლიური პერსონაჟები, ცხოველები და 
ფრინველები, ფერები, გეოგრაფიული ობიექტები, ბუნებრივი მოვლენები, მნათობები, ნივთები და კიდევ 
მრავალი. 


ამ მრავალფეროვანი გალერეიდან წინამდებარე ნაშრომში საანალიზოდ ზღვა ავირჩიე, რადგან ამ 
სიმბოლოს როლი პოს შემოქმედებაში ნაკლებად არის შესწავლილი და ამასთან, განსაკუთრებით 
საინტერესოდ მეჩვენა როგორც აღნიშნულ სიტყვასთან საზოგადოდ დაკავშირებული ასოციაციების, ისე 
ავტორის სულიერი მდგომარეობის, მისი ცხოვრების ასახვის თვალსაზრისით. ზღვა, რომელიც 
ტრადიციულადაც არაერთგვაროვან განცდებს იწვევს ადამიანში და ერთის მხრივ სიმშვიდესთან, 
სილაღესთან, სილამაზესთან ასოცირდება, მეორეს მხრივ კი - დაღუპვის საშიშროებასთან, ედგარ პოს 
პოეზიაში ხან სიმშვიდესა და ბედნიერებას უკავშირდება, ხან - სევდას, მარტოობას და სიცარიელეს, ხან 
დემონებით დასახლებული ბოროტი ძალაა, ხან - თავად ჯოჯოხეთი, ხან დროს გამოხატავს და ხან - თავად 
ცხოვრებას. ამიტომ ზღვის ხატი, რომელიც ედგარ პოს პოეზიაში ასეთ დიდ როლს თამაშობს და ამდენი 
სხვადასხვა მნიშვნელობის მატარებელია, ჩემი აზრით, უდავოდ იმსახურებდა ცაკლე კვლევის ობიექტი 
გამხდარიყო, რის მცდელობასაც ეს სტატია წარმოადგენს. 

გამოყენებული ლიტერატურა: 


ი ბიბლია. საქართველოს საპატრიარქო. თბილისი, 1989 

«ი მერაბიშვილი ი. პოეტური თარგმანის ლიგნვისტიკა, თბილისი, 2005. 

ი C2000ხ0!! IL. ჩი0012§5 01 880ძ0C1მ11C, 'LხC ILIმLVIII L0§§, 1952 

ი 3მX2008 8. LCMმIILC8CXVMM ნ. ტი მიLხიI0ლ/ 0 იCI5ხ მიძ #10CIICმ0ი VCI5C, 1972 

ი IIსწწთმი C. MXLხვ5 5VთხიI§ 58მ0Cძი018V, · 
სხყივ://თVLCნ§5VIდხ019590Cძ0I1მ8V.CV0C0მძ.ლ00/1IდXV- 
ხ109/§VIიხ0II§L/ (28.02.2021) 

ი სხI1III2§ 5. 5წთოხიII9ი მიძ L00, 











ხხყივ://0VICმC0ი.C0თ/ხVომი1005/5VI)ხ0118Cთ- 
მ09ძ-L60C (11/13/21) 








ი 53ხმV/ V. LM. MმCVIL6 IC.მ90LV 10 L66 C0VILIV V 6X510105 01 Cხ6 III§(მი L696იძ, #X II0C0C0I5 'Lხ9C515 (IL) 499), 5+მLC 
LVიIVCI51ICV M0ი0CთI0, Lიძ1მიმ ##9I1I 1983 
ხLCწი089://CმIძ10მ195C601მI.ხ50.6ძV0/ხ1C§CC6მ20/ნმიძI16/ხმთძ160/192482/553 1983562XVVICMICIL.0ძ075000600C0=1805#11 


0VCძ=V 
ი 5ხმIL05ი00მ1C VV. 'L6C6 'ICI0005L: L0LILC L1მV, 6LV05://VVVVV.I5C.0LC0L/CნC-LCC0C0C005L/C6C-010L (11/8/21). 








ი სLC69068://VVVVVV.00§9VCმL8ნ2LC5006მIC.C010/0ს0605/წ010095/50მ-Cნმ090/ (11/13/21) 





ი სLC60://VVVVVV.CI0Iთ.თ0V.თ0/თVძICL/IX0ძ0X.6ხ0?მ=C0LIXCძ=16%L=3746 (11/13/21) 





ი სხLC690§://VVVVV.V0მ1IL.C0M0/Lმ/ხ10C9/0Cძ0L-LნხC-90მ-IX”VLხნ5%9-მიძ-I1IC=200ძვ-მხიVყL-Lხ0-00ლ00მ0-მ090-1L8- 





CI10მ60I0C5/(11/13/21) 


ი სხLCC6068§://VVVVVV.C2006.0LC/VV0IL5/0006003/წმი0ი005ხ.ხწი 

50მ 25 მ MVI0-M6მი1იწ 8VIიხი11ი LძყმX 60675 606VV 


16/ე Mხ121Iძ2C 


IVმ06 |მVმL615ნX1II 'Lხ11151 5L0CC LI0IIVCI51CV 
/#5515-მიL CI0I059§50L, L)0CL0I 01 Lხ1I0I0CV 

